15.3.2014. Službeni list Europske unije L 76/45 ODLUKA VIJEĆA 2014/141/ZVSP od 14. ožujka 2014. o izmjeni Zajedničkog stajališta 2008/109/ZVSP o mjerama ograničavanja uvedenima protiv Liberije VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 29., budući da: (1) _ Vijeće je 12. veljače 2008. donijelo Zajedničko stajalište 2008/109/ZVSP (!). (2) _ Vijeće sigurnosti Ujedinjenih naroda 10. prosinca 2013. donijelo je Rezoluciju (RVSUN) 2128 (2013.) u odnosu na Liberiju o obnovi mjera ograničavanja za putovanje te za naoružanje i o izmjeni povezanih zahtjeva za obavje- šćivanje. (3) — Zajedničko stajalište 2008/109/ZVSP stoga bi trebalo izmijeniti na odgovarajući način. (4) — Za provedbu određenih mjera potrebno je daljnje djelo- vanje Unije, DONIJELO JE OVU ODLUKU: Članak 1. Članak 2. Zajedničkog stajališta 2008/109/ZVSP mijenja se kako slijedi: (1) u stavku 1. točka (c) zamjenjuje se sljedećim: ,(c) ostalu neubojitu vojnu opremu namijenjenu isključivo u humanitarne ili zaštitne svrhe te povezanu tehničku pomoć i osposobljavanje."; (!) SL L 38, 13.2.2008., str. 26. (2) stavak 3. zamjenjuje se sljedećim: »3. — Vlada Liberije ima primarnu odgovornost za pret- hodno obavješćivanje Odbora za sankcije o svakoj isporuci ubojitog oružja ili povezanog materijala, ili o svakom pružanju pomoći, savjeta ili osposobljavanja koji su pove- zani s aktivnostima vojnog ili nekog drugog sigurnosnog sektora za Vladu Liberije, osim onih iz stavka 1. Alter- nativno, države članice koje isporučuju pomoć mogu obavi- jestiti Odbor za sankcije, uz savjetovanje s Vladom Liberije, u skladu sa stavkom 2. točkom (b) podtočkama ii. i iii. RVSUN-a 2128 (2013.). Ako država članica odluči obavije- stiti Odbor za sankcije, takva obavijest sadržava sve rele- vantne informacije, uključujući, prema potrebi, svrhu i kraj- njeg korisnika, tehničke specifikacije i količinu opreme koja se treba isporučiti, dobavljača, predloženi datum isporuke, način prijevoza i plan kretanja pošiljaka.". Članak 2. Ova Odluka stupa na snagu na dan objave u Službenom listu Europske unije. Sastavljeno u Bruxellesu 14. ožujka 2014. Za Vijeće Predsjednik M. CHRISOCHOIDIS